**Datum: 27.11.2023. SAOPŠTENJE ZA MEDIJE**

**m:tel podržao međunarodni simpozijum u Doboju - „Novi horizonti saobraćaja i komunikacija 2023“**

U Doboju je od 24. do 25. novembra 2023. godine na Saobraćajnom fakultetu održan deveti međunarodni simpozijum „Novi horizonti saobraćaja i komunikacija 2023“.

Simpozijum, na kojem je ove godine bilo izloženo 67 naučno-stručnih radova iz više od 20 zemalja, bio je prilika da istraživači, naučni radnici i stručnjaci iz oblasti saobraćaja, transporta i komunikacija, predstave široj javnosti aktuelne politike održivosti saobraćaja, urbane mobilnosti i strategije razvoja saobraćaja, primjere dobre prakse u svijetu i u okruženju, rješenja konkretnih problema u oblasti transporta, rezultate naučno-istraživačkog rada, nove modele, tehnologije i dostignuća iz tematskih oblasti koje konferencija pokriva.

Kompanija m:tel, telekomunikacioni lider u BiH, koja se bavi unapređenjem komunikacija, digitalizacijom i razvojem modernih ICT tehnologija, podržala je i ovaj važan naučni skup.

Ključne riječi: m:tel, Doboj, Novi horizonti
Izvor fotografije: Mtel, Saobraćajni fakultet